ไทยพาณิชย์คาดเศรษฐกิจปีนี้โต 3.3%
ไทยพาณิชย์คาดเศรษฐกิจปีนึ้โต 3.3% และคาดส่งออกโต 2% ยังไม่คิดว่าจะสูงถึง 5% ตามเป้าหมายกระทรวงพาณิชย์
24 เม.ย. 2560

ไทยพาณิชย์คาดเศรษฐกิจปีนึ้โต 3.3% และคาดส่งออกโต 2% ยังไม่คิดว่าจะสูงถึง 5% ตามเป้าหมายกระทรวงพาณิชย์นายพชรพจน์ นันทรามาศ ผู้อำนวยการเศรษฐกิจมหาภาค ธนาคารไทยพาณิชย์ กล่าวว่า ศูนย์จิจัยเศรษฐกิจและธุรกิจธ ธนาคารไทยพาณิชย์ (EIC) คาดการณ์อัตราการเติบโตทางเศรษฐกิจ(จีดีพี) ปีนี้ที่ 3.3% เท่ากับประมาณการครั้งก่อน ตามการได้อานิสงส์ที่ดีจากเศรษฐกิจโลกที่ปรับดีขึ้นต่อเนื่องและการฟื้นตัวของระดับราคาสินค้าโภคภัณฑ์ ซึ่งส่งผลให้รายได้ของผู้ส่งออกและเกษตรกรไทยมีแนวโน้มฟื้นตัวชัดเจนขึ้นหลัง ซบเซามานาน และจากปัจจัยดีทุ้งสองส่วนนี้ เป็นแรงสนับสนุนที่สำคัญที่จะส่งผ่านไปยังการบริโภคและการลงทุนภาคเอกชนในระยะข้างหน้าให้ปรับดีขึ้น "แม้เศรษฐกิจโลกจะฟื้นตัวชัดเจนขึ้น ไปยัง เพราะยังมีความเสี่ยงจากนโยบายกีดกันทางการค้าของสหรัฐ ฯ การเลือกตั้งในประเทศสำคัญในยุโรป ทำให้มองว่าถึงส่งออกจะดีขึ้นแต่คงไม่โตสูงนัก แม้ในช่วง 3 เดือนที่ผ่านมาของปีนี้ส่งออกจะโตสูงขึ้นก็ตาม โดยคาดว่าจะโตที่ 1.5 - 2% เพราะเรายังไม่เห็นปัจจัยดีที่จะมาขับเคลื่อนให้โตสูงที่ระดับ 5% เหมือนที่ กระทรวงพาณิชย์ประเมิน และอีกอย่างผลดีจากส่งออกที่โตดีขึ้น ก็ยังไม่ส่งผลไปสู่เศรษฐกิจในทุกภาคส่วน เห็นได้จากอัตราการว่างงานยังมีความเสี่ยง โดยเดือนมี.ค.ปรับสูงขึ้นเป็น 1.3% จากปีที่แล้วที่ 1% เหตุที่สูงขึ้นส่วนหนึ่งเพราะไม่มีมาตรการภาครัฐมาช่วยกระตุ้น เหมือนปีที่แล้วที่มีมาตรการอสังหาฯทำให้เร่งก่อสร้าง เร่งโอน ทำให้ต้องติดตามความเสี่ยงจากการว่างงานด้วย" นายพชรพจน์กล่าว